Asmekti n Ccix Aḥeddad deg Sedduq
Gar
wussan n 5 d 8 Yebrir 2007, imezdaYen n Sedduq, Tamurt n Leqbayel d Ldzayer s lekmal-is smektan-d Ccix Aḥeddad,
yiwen seg yergazen yennuYen Ifṛensisen akk d lbaṭel-nsen aberkan ay seeddan Yef wegdud-nneY.
Deg wussan-nni
n wesmekti, taYiwant (commune) n Sedduq akk d tiddukliwin gant timzikkniyin (expositions) d yemzazwaren (concours). Nnig
way-a, aseggas-a ara ifak ahat lemqam-nni ay as-bnan i Ccix Aḥeddad, d amkan wuYur ara d-awin iYsan-is
akk-n ad yettwamḍel deg wakal n taddart-is. Lemqam-a yuzga-d deg wemkan umi qqaren Amdun n Sedduq,
d amkan anda ay d-yessegrew (yesnejmee-d) Ccix Aḥeddad imezdaYen n tama-nni akk-n ad asen-yini ad bdun
imenYi d Yefṛensisen.
DaYen,
aseggas-a, akk-n ad as-rren tajmilt i Ccix Aḥeddad, tessuffeY-d diY lbusṭa yiwen n weYḍem (ttamber) s tugna (tteṣ̣wira)
n Ccix Aḥeddad. AYḍem-a amaynut yebda la yettnuzu deg lbusṭa n Sedduq deg wass n 8 Yebrir ieeddan,
yernu ad yenz deg wakk lbusṭat n tmurt n Ldzayer.
Asmi
ay yebda Ccix Aḥeddad imenYi akk d Yefṛensisen
yella yagi d amYar ameqran. Γef leḥsab n yiwen seg warraw n warraw-is, Si Ahmed Belhaddad, yettekkan deg wussan-a n wesmekti,
Ccix Aḥeddad (isem-is Muḥend Ameẓyan) ilul-d deg tizi n 1790 deg taddart n Sedduq n Ufella.
Deg
tmeemeṛt ay d-yessebded baba-s ay yelmed Ccix Aḥeddad Leqran, sakk-in yedda Yer zzawya n Cectula (Chechtoula)
deg Wayt Eebdeṛṛeḥman, anda ay yeYra ṭṭariqa taṛeḥmanit. Zzawya-nni yella yeṭṭef-itt
Ccix Eli ben Eisa, win ay d-ixelfen ccix Ben Eebdeṛṛeḥman, baba-s n ṭṭariqa taṛeḥmanit.
Ccix Aḥeddad yella d anelmad yelhan, dYa seg wakk-n yeejeb imezdaYen n taddart-nni, ssuttren ad yili d netta ay d ccix n tmesgida-nsen
(ljamee). Sakk-in, deg 1857, yeqqel Ccix Aḥeddad d netta ay d ccix n ṭṭariqa taṛeḥmanit.
Deg 1871, asmi
ay tebYa Fṛansa ad tefk leḥkem n Ldzayer i yinehrasen (colons) u ad ternu ad tekkes ugar n wakal i Yidzayriyen,
Ccix Lmeqrani (yellan d lbacaYa n Mejjana, deg Lbuṛj Bueṛiṛij), yessker-d ṭṭrad d Yefṛensisen
u ddan-d id-s akk leeṛac n tama-nni. Sakk-in, yessaweḍ Ccix Lmeqrani ad iqennee Ccix Aḥeddad akk-n
ad yettekki deg tnekra-a. Asmi ay yeqbel Ccix Aḥeddad, deg ssuq n Sedduq n yimir-n, deg wemkan umi qqaren Amdun n Sedduq,
yenna-asen i yimezdaYen n tama-nni : ”Ma yebYa Ṛebbi, ad nḍegger Iṛumyen Yer lebḥeṛ
akk-n ḍeggreY aeekkaz-agi », dYa iḍegger aeekkaz-is Yer tmurt.
Yessaweḍ Ccix Aḥeddad ad d-yessebded igen (armée) n wazal n 20.000
n yergazen, yernu d arraw-is deg sin, Mḥend d Eaziz, ay yessers d imḍebbren Yef yigen-a. Ay-a yerna-d
afud ameqran i tnekra ay d-yessker Ccix Lmeqrani. S way-a, tanekra-a (révolte) tessaweḍ ad taY aṭas n tmiwa deg
ccerq akk d tlemmast n Ldzayer yernu ttekkan deg-s azal n 250 n leeṛac u fkan-as ixeṣ̣ṣ̣aren imeqran i Fṛansa.
D acu kan,
deg wass n 5 Magu, yettwanYa Ccix Lmeqrani deg Oued Souflat (qrib Yer Ein Bessam, deg Tubiret). Imir-n, bdan la d-ttbanen wuguren gar wid
yettekkan deg tnekra-a (révolte), ladYa gar Eaziz, memmi-s n Ccix Aḥeddad akk d Bumezrag, gma-s n Ccix Lmeqrani.
Nnig way-a, yekker daYen yimenYi gar yemrabḍen n ṭṭariqa taṛeḥmanit deg Tmurt n
Leqbayel, d ay-n ay yejjan iYallen-nni ay d-yessegrew (ay d-yejmee) Ccix Aḥeddad ur ttkemmilen ara imenYi d Bumezrag.
Deg wass n
13 Yulyuz 1871, Ifṛensisen ṭṭfen Ccix Aḥeddad, uwyen-t Yer Lbuṛj n Musa (anda yella usalay
[musée] n Bgayet ass-a), ḥebsen-t dinna, sakk-in uwyen-t Yer Qsenṭina, anda ay t-cuṛeen u ḥekmen-as
xemsa n yiseggasen n lḥebs. Ccix Aḥeddad yettwaḥbes deg lḥebs n Lqudyat (El Koudiat) deg Qsenṭina.
Yerna kan sin n yiseggasen, sakk-in yemmut. Yella yesea 83 n yiseggasen deg leemeṛ-is. Ma d arraw-is, nfan-ten Yefṛensisen
Yer Kalidunya Tamaynut, akk-n nfan aṭas seg wid ay d-yekkren mgal-nsen.
Uqbel
ma yemmut, Ccix Aḥeddad iweṣ̣ṣ̣a
ad yettwamḍel deg Sedduq n Ufella, anda ay d-ilul, d acu kan, seg wakk-n ggten (ṭṭuqqten) wid ay t-iḥemmlen
deg Qsenṭina, meḍlen-t deg temdint-a. Deg 2007, yessutter Si Ahmed Belhaddad d tYiwant (commune) n Sedduq
seg tYiwant n Qsenṭina akk-n ad d-awyen iYsan n Ccix Aḥeddad Yer taddart-is u ad yesteefu deg-s, akk-n d-iweṣ̣ṣ̣a.
SYur
Omar Mouffok
TiYbula : iYmisen
La Dépêche de Kabylie, El Watan.
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn fij_Latn lmo_Latn